《田家杂诗 其一》
清代·朱嘉徵

田父班草坐，高话皇初事。迂亦有微尚，不为茧丝计。

土地得耕桑，豺虎息狂噬。循良列上第，流冗鲜淫滞。

三日赋冬官，什一输井税。穷乡长鸡豚，乘舆备钧驷。

野外少遗贤，亭落若无吏。

作者简介：（1602—1684）明末清初浙江海宁人，字岷左，别号止溪圃人。明崇祯十六年举人，任推官。有《乐府诗集》、《道游堂诗集》、《止溪诗文集》、《川南纪游》等。